เล่นกีฬาเสร็จดึกอีกแล้ว ต้องหาร้านที่ปิดดึกๆตามเคย ก็เลยมาลงที่ร้านนี้

มาถึงประมาณ สามทุ่มครึ่ง เต็มทุกโต๊ะ ชั้น 2 ก็ไม่ว่าง มีคนจองทั้งชั้น (ดูบอลโลกสักอย่าง) พอดีทีโต๊ะนึงเสร็จพอดี รอเก็บโต๊ะ 5 นาทีก็ได้นั่ง

กลุ่มผมมีอยู่ 10 คน สั่งกันมั่วๆ อย่างละสองบ้างหนึ่งบ้างประมาณนี้ :-
*ไข่เจียวไช้โป๊ - ไช้โป๊ออกหวาน อร่อยดี จานนี้มาจานแรก ลงแป้บเดียวเกลี้ยงครับ
*ไส้หมูพะโล้ - รสออกหวานเค็ม เสิร์ฟมากับน้ำจิ้มซีฟู้ด เข้ากันดีแบบงงๆ 
*หอยลายผัดพริกเผา - อันนี้รสชาติมาตรฐาน หอยตัวเล็กไปนิด แต่ยังโอเค
*กุยช่ายขาวเต้าหู้หมูสับ - ผมว่าจานนี้ไม่ค่อยเวิร์ค กุยช่ายกลิ่นแรงดิบๆไปหน่อย
*ไข่เยี่ยวม้ากะเพราะกรอบหมูสับ - มาตรฐานครับ
*ผัดผักปุ้งฝอย - โอเคอยู่นะ มีกลิ่นไหม้นิดๆ
*โป๊ะแตก - อันนี้ผมไม่ได้ชิมเลย
*แขนงหมูกรอบ - ไม่ได้ชิมเหมือนกัน

มีการสั่งมาเพิ่มทีหลัง 3 เมนูตามนี้:-
*หมูตุ๋น - เสิร์ฟมากับน้ำจิ้มซีฟู้ดเหมือนไส้หมู จานนี้ใช้ได้นะ หมูนุ่มดี มีผักคะน้าด้วย
*ข้อไก่ทอด - แจ่มเลย เคี้ยวเพลินมาก 
*ซี่โครงหมูทอด - ทอดแล้วโรยกระเทียมเจียวมาด้วย เค็มๆมันๆ อันนี้ก็อร่อยดีครับ 

โดยรวมแล้วใช้ได้ครับ อาหารส่วนมากออกหวานๆนะ แล้วก็ไม่เผ็ด น่าจะเพราะลูกค้าเป็นต่างชาติเยอะมั้ง เห็นมีญี่ปุ่น ฝรั่ง ยุโรปผมดำ หลายโต๊ะ ค่าเสียหาเฉลี่ยๆคนละสองร้อยกว่าๆ
